CELEX: 32007R0786
Language: bg
Date: 2007-07-04 00:00:00
Title: Регламент (ЕО) № 786/2007 на Комисията от 4 юли 2007 година относно разрешително за използване на ендо-1,4-бета-мананаза EC 3.2.1.78 (Hemicell) като фуражна добавка   (Текст от значение за ЕИП)

5.7.2007   
            
            
               BG
            
            
               Официален вестник на Европейския съюз
            
            
               L 175/8
            
         
      РЕГЛАМЕНТ (ЕО) № 786/2007 НА КОМИСИЯТА
   
   от 4 юли 2007 година
   относно разрешително за използване на ендо-1,4-бета-мананаза EC 3.2.1.78 (Hemicell) като фуражна добавка
   (Текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейска общност,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:
   
               (1)
            
            
               Регламент (ЕО) № 1831/2003 предвижда издаването на разрешително за добавки за използване при храненето на животните и установява основанията и процедурите за предоставянето на такова разрешително.
            
         
               (2)
            
            
               В съответствие с член 7 от Регламент (ЕО) № 1831/2003 бе подадено заявление за издаване на разрешително относно препарата, посочен в приложението към настоящия регламент. Гореспоменатото заявление бе придружено от данните и документите, изисквани съгласно член 7, параграф 3 от Регламент (ЕО) № 1831/2003.
            
         
               (3)
            
            
               Заявлението се отнася до разрешително за препарата ендо-1,4-бета-мананаза EC 3.2.1.78 (Hemicell), получен от Bacillus lentus (ATCC 55045), като фуражна добавка при храненето на пилета за угояване, която следва да бъде класифицирана в категорията „зоотехнически добавки“.
            
         
               (4)
            
            
               В становището си от 21 ноември 2006 г. Европейският орган за безопасност на храните („органът“) заключи, че препаратът, ендо-1,4-бета-мананаза ЕС 3.2.1.78 произвеждан от Bacillus lentus (ATCC 55045) (Hemicell) не оказва неблагоприятно въздействие върху здравето на животните, човешкото здраве или околната среда (2). Органът заключи също така, че въпросният препарат не представлява каквато и да било друга опасност, която би могла да попречи на издаването на разрешително съгласно член 5, параграф 2 от Регламент (ЕО) № 1831/2003. В становището си органът препоръчва подходящи мерки с оглед сигурността на потребителите. Той не счита за необходимо предвиждането на специфични изисквания за мониторинг след пускането на продукта на пазара. Въпросното становище също взима предвид доклада относно метода за анализ на фуражната добавка, внесен от Референтната лаборатория на Общността, посочена в Регламент (ЕО) № 1831/2003.
            
         
               (5)
            
            
               Оценката на препарата показва, че условията за издаване на разрешително, посочени в член 5 на Регламент (ЕО) № 1831/2003, са спазени. Следователно използването на този препарат следва да бъде разрешено, така както е предвидено в приложението към настоящия регламент.
            
         
               (6)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Посоченият в приложението препарат, спадащ към категорията на „зоотехническите добавки“ и към функционалната група на „подобрителите, увеличаващи смилаемостта на храната“, се разрешава като добавка при храненето на животните при условията, посочени в упоменатото приложение.
   Член 2
   Настоящият регламент влиза в сила на 20-ия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко всички държави-членки.
      Съставено в Брюксел на 4 юли 2007 година.
      
         
            За Комисията
         
         Markos KYPRIANOU
         
         
            Член на Комисията
         
      
   
   
      (1)  ОВ L 268, 18.10.2003 г., стр. 29. Регламент, изменен с Регламент (ЕО) № 378/2005 на Комисията (ОВ L 59, 5.3.2005 г., стр. 8).
   
      (2)  Становище на Научната група по добавките и продуктите или веществата, използвани при храненето на животни, относно безопасността и ефикасността на ензимния препарат Фуражен Ензим Hemicell® (бета-Д-мананаза) като фуражна добавка при храненето на пилета за угояване, в съответствие с Регламент (ЕО) № 1831/2003. Прието на 21 ноември 2006 г. Бюлетин на ЕОБХ (2006 г.) бр. 412, стр. 1—12.
   
      ПРИЛОЖЕНИЕ
      
                  Идентификационен номер на добавката
               
               
                  Име на титуляра на разрешителното
               
               
                  Добавка
                  (търговско наименование)
               
               
                  Състав, химична формула, описание, метод за анализ
               
               
                  Животински вид или категория животни
               
               
                  Максимална възраст
               
               
                  Минимално съдържание
               
               
                  Максимално съдържание
               
               
                  Други разпоредби
               
               
                  Край на разрешителния период
               
            
                  Единици активност/kg пълноценен фураж със съдържание на влажност 12 %
               
            
                  Категория на зоотехническите добавки. Функционална група: подобрители, увеличаващи смилаемостта на храната
               
            
                  4a3
               
               
                  ChemGen Corp., представлявана от Disproquima S.L.
               
               
                  Ендо-1,4-бета-мананаза
                  EC 3.2.1.78 (Hemicell)
               
               
                  
                               
                           
                           
                              Състав на добавката:
                              Препарат на ендо-1,4-бета-мананаза, получен от Bacillus lentus (ATCC 55045) с минимална активност:
                              Течно състояние:
                              7,2 × 105 U (1)/ml
                           
                        
                               
                           
                           
                              Характеристика на активното вещество:
                              Ендо-1,4-бета-мананаза, получена от Bacillus lentus (ATCC 55045)
                           
                        
                               
                           
                           
                              Аналитичен метод (2)
                              
                              Химична реакция с редукция на захар за получаване на ендо-1, 4-бета-мананаза чрез колориметрична реакция на реагент на динитросалициловата киселина върху продукт на редуцираща захар.
                           
                        
               
                  Пилета, отглеждани за угояване
               
               
                  —
               
               
                  79 200 U
               
               
                  —
               
               
                  
                              1.
                           
                           
                              В упътването за употреба на добавката и предварителното и смесване да се посочат температурата на съхранение, трайността при съхранение и устойчивостта на гранулиране.
                           
                        
                              2.
                           
                           
                              При манипулацията да се използват предпазна маска и предпазни очила.
                           
                        
                              3.
                           
                           
                              Да се използва във фуражни смеси, богати на хемицелулози, съдържащи галактоманан (напр. соя, царевица)
                           
                        
               
                  25 юли 2017 г.
               
            
         (1)  Като единица активност се дефинира количеството ензим, което генерира 0,72 микрограма редуцираща захар (еквивалент на манозата) от субстрат, съдържащ манан (смола от плодове на акациево дърво) в минута при pH 7,5 и температура 40 °C.
      
         (2)  Подробности относно аналитичните методи се намират на следния интернет адрес на Референтната лаборатория на Общността: www.irmm.jrc.be/html/crlfaa/